title: Komisijas Direktīva 2007/48/EK ( 2007. gada 26. jūlijs ), ar ko groza Direktīvu 2003/90/EK, ar ko nosaka īstenošanas pasākumus Padomes Direktīvas 2002/53/EK 7. pantā attiecībā uz obligāti pārbaudāmajām pazīmēm un obligātajiem konkrētu lauksaimniecības augu sugu pārbaudes nosacījumiem (Dokuments attiecas uz EEZ)

text:
               27.7.2007

               LV

               Eiropas Savienības Oficiālais Vēstnesis

               L 195/29

      KOMISIJAS DIREKTĪVA 2007/48/EK
   (2007. gada 26. jūlijs),
   ar ko groza Direktīvu 2003/90/EK, ar ko nosaka īstenošanas pasākumus Padomes Direktīvas 2002/53/EK 7. pantā attiecībā uz obligāti pārbaudāmajām pazīmēm un obligātajiem konkrētu lauksaimniecības augu sugu pārbaudes nosacījumiem
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 13. jūnija Direktīvu 2002/53/EK par lauksaimniecības augu sugu šķirņu kopējo katalogu (1), un jo īpaši tās 7. panta 2. punkta a) un b) apakšpunktu,
   tā kā:

               (1)

               Komisijas Direktīvu 2003/90/EK (2) pieņēma, lai nodrošinātu, ka dalībvalstu katalogos iekļautās šķirnes atbilst Kopienas Augu šķirņu biroja (CPVO) noteiktajām vadlīnijām par raksturīgākajām pazīmēm, kas obligāti jāaptver dažādu sugu pārbaudēs, kā arī prasību minimumu pārbaužu veikšanai, tiklīdz šādas vadlīnijas tiks noteiktas. Direktīvā paredzēts, ka citām šķirnēm piemērojamas Starptautiskās Jaunu augu šķirņu aizsardzības savienības (UPOV) vadlīnijas.

               (2)

                  CPVO un UPOV ir izstrādājusi turpmākas vadlīnijas vairākām citām šķirnēm vai atjauninājusi spēkā esošās vadlīnijas.

               (3)

               Tāpēc attiecīgi jāgroza Direktīva 2003/90/EK.

               (4)

               Šajā direktīvā paredzētie pasākumi ir saskaņā ar Lauksaimniecības, dārzkopības un mežsaimniecības sēklu un pavairošanas materiāla pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 2003/90/EK I un II pielikumu aizstāj ar šīs direktīvas pielikuma tekstu.
   2. pants
   Dalībvalstis var pieņemt lēmumu līdz 2007. gada 1. novembrim sāktajām pārbaudēm piemērot Direktīvu 2003/90/EK tajā redakcijā, ko piemēroja, pirms tika izdarīti grozījumi ar šo direktīvu.
   3. pants
   Dalībvalstis vēlākais līdz 2007. gada 31. oktobrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Dalībvalstis piemēro minētos tiesību aktus no 2007. gada 1. novembra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   4. pants
   Šī direktīva stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   5. pants
   Šī direktīva ir adresēta dalībvalstīm.

      Briselē, 2007. gada 26. jūlijā

            Komisijas vārdā —

            Komisijas loceklis

         Markos KYPRIANOU

      (1)  OV L 193, 20.7.2002., 1. lpp. Direktīvā jaunākie grozījumi izdarīti ar Eiropas Parlamenta un Padomes Regulu (EK) Nr. 1829/2003 (OV L 268, 18.10.2003., 1. lpp.).

      (2)  OV L 254, 8.10.2003., 7. lpp. Direktīvā grozījumi izdarīti ar Direktīvu 2005/91/EK (OV L 331, 17.12.2005., 24. lpp.).

      PIELIKUMS
      “
            I PIELIKUMS
            Direktīvas 1. panta 2. punkta a) apakšpunktā minēto sugu saraksts, kurām jāatbilst CPVO pārbaužu protokoliem

                        Kopējā katalogā minētās šķirnes

                           CPVO protokols

                        Lauka zirņi

                        Zirņi, TP 7/1, 6.11.2003.

                        Rapsis

                        Eļļas rapsis, TP 36/1, 25.3.2004.

                        Saulgriezes

                        Saulgriezes, TP 81/1, 31.10.2002.

                        Auzas

                        Auzas, TP 20/1, 6.11.2003.

                        Mieži

                        Mieži, TP 19/2, 6.11.2003.

                        Rīsi

                        Rīsi, TP 16/1, 18.11.2004.

                        Rudzi

                        Rudzi, TP 58/1, 31.10.2002.

                        Tritikāle

                        Tritikāle, TP 121/2, 22.1.2007.

                        Kvieši

                        Kvieši, TP 3/3, 6.11.2003.

                        Cietie kvieši

                        Cietie kvieši, TP 120/2, 6.11.2003.

                        Kukurūza

                        Kukurūza, TP 2/2, 15.11.2001.

                        Kartupeļi

                        Kartupeļi, TP 23/2, 1.12.2005.

                        Šķiedras lini, eļļas lini

                        Šķiedras lini, eļļas lini, TP 57/1, 21.3.2007.

                  Šie protokoli ir publicēti CPVO tīmekļa vietnē (www.cpvo.europa.eu).

            II PIELIKUMS
            Direktīvas 1. panta 2. punkta b) apakšpunktā minēto sugu saraksts, kurām jāatbilst UPOV pārbaužu vadlīnijām

                        Kopējā katalogā minētās šķirnes

                           UPOV vadlīnijas

                        Lopbarības bietes

                        Lopbarības bietes, vadlīnijas TG/150/3, 4.11.1994.

                        Suņu smilga

                        Smilgas, vadlīnijas TG/30/6, 12.10.1990.

                        Lielā smilga

                        Smilgas, vadlīnijas TG/30/6, 12.10.1990.

                        Ložņu smilga

                        Smilgas, vadlīnijas TG/30/6, 12.10.1990.

                        Parastā smilga

                        Smilgas, vadlīnijas TG/30/6, 12.10.1990.

                        Akotu lāčauza

                        Akotu lāčauzas, vadlīnijas TG/180/3, 4.4.2001.

                        Sitkas lāčauza

                        Sitkas lāčauzas, vadlīnijas TG/180/3, 4.4.2001.

                        Kamolzāle

                        Kamolzāles, vadlīnijas TG/31/8, 17.4.2002.

                        Niedru auzene

                        Niedru auzenes, vadlīnijas TG/39/8, 17.4.2002.

                        Aitu auzene

                        Aitu auzenes, vadlīnijas TG/67/5, 5.4.2006.

                        Pļavas auzene

                        Pļavas auzenes, vadlīnijas TG/39/8, 17.4.2002.

                        Sarkanā auzene

                        Sarkanās auzenes, vadlīnijas TG/67/5, 5.4.2006.

                        Daudzziedu airene

                        Airenes, vadlīnijas TG/4/8, 5.4.2006.

                        Ganību airene

                        Airenes, vadlīnijas TG/4/8, 5.4.2006.

                        Hibrīdairene

                        Airenes, vadlīnijas TG/4/8, 5.4.2006.

                        Timotiņš

                        Timotiņi, vadlīnijas TG/34/6, 7.11.1984.

                        Pļavas skarene

                        Pļavas skarenes, vadlīnijas TG/33/6, 12.10.1990.

                        Baltā lupīna

                        Baltās lupīnas, vadlīnijas TG/66/4, 31.3.2004.

                        Šaurlapu lupīna

                        Šaurlapu lupīnas, vadlīnijas TG/66/4, 31.3.2004.

                        Dzeltenā lupīna

                        Dzeltenās lupīnas, vadlīnijas TG/66/4, 31.3.2004.

                        Sējas lucerna

                        Sējas lucernas, vadlīnijas TG/6/5, 6.4.2005.

                        Sarkanais āboliņš

                        Sarkanais āboliņš, vadlīnijas TG/5/7, 4.4.2001.

                        Baltais āboliņš

                        Baltais āboliņš, vadlīnijas TG/38/7, 9.4.2003.

                        Lauka pupa

                        Lauka pupas, vadlīnijas TG/8/6, 17.4.2002.

                        Sējas vīķi

                        Sējas vīķi, vadlīnijas TG/32/6, 21.10.1988.

                        Kāļi

                        Kāļi, vadlīnijas TG/89/6, 4.4.2001.

                        Lopbarības rutki

                        Lopbarības rutki, vadlīnijas TG/178/3, 4.4.2001.

                        Zemesrieksti

                        Zemesrieksti, vadlīnijas TG/93/3, 13.11.1985.

                        Ripsis

                        Ripši, vadlīnijas TG/185/3, 17.4.2002.

                        Saflors

                        Saflors, vadlīnijas TG/134/3, 12.10.1990.

                        Kokvilna

                        Kokvilna, vadlīnijas TG/88/6, 4.4.2001.

                        Opija magone

                        Magones, vadlīnijas TG/166/3, 24.3.1999.

                        Baltās sinepes

                        Baltās sinepes, vadlīnijas TG/179/3, 4.4.2001.

                        Sojas pupas

                        Sojas pupas, vadlīnijas TG/80/6, 1.4.1998.

                        Sorgo

                        Sorgo, vadlīnijas TG/122/3, 6.10.1989.

                  Šīs vadlīnijas ir publicētas UPOV tīmekļa vietnē (www.upov.int).
         ”


title: Padomes Direktīva 2001/51/EK (2001. gada 28. jūnijs), ar kuru papildina 26. pantu Konvencijā, ar ko īsteno 1985. gada 14. jūnija Šengenas Līgumu

text:
Svarīgs juridisks paziņojums

|

32001L0051

Oficiālais Vēstnesis L 187 , 10/07/2001 Lpp. 0045 - 0046

		Padomes Direktīva 2001/51/EK(2001. gada 28. jūnijs),ar kuru papildina 26. pantu Konvencijā, ar ko īsteno 1985. gada 14. jūnija Šengenas LīgumuEIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 61. panta a) apakšpunktu un 63. panta 3. punkta b) apakšpunktu,ņemot vērā Francijas Republikas iniciatīvu [1],ņemot vērā Eiropas Parlamenta atzinumu [2],tā kā:(1) Lai efektīvi apkarotu nelegālo imigrāciju, svarīgi, lai visas dalībvalstis ieviestu noteikumus, ar ko nosaka saistības pārvadātājiem, kuri ieved ārvalstniekus dalībvalstu teritorijā. Turklāt, lai nodrošinātu lielāku šā mērķa efektivitāti, būtu pēc iespējas jāsaskaņo dalībvalstu paredzētie finansiālie sodi gadījumos, kad pārvadātāji nepilda savus pienākumus, ņemot vērā atšķirības dalībvalstu tiesību sistēmās un praksē.(2) Šis pasākums ir ietverts vispārīgajos noteikumos, kuru mērķis ir ierobežot migrācijas plūsmas un apkarot nelegālo imigrāciju.(3) Šīs direktīvas piemērošana neskar saistības, ko paredz 1951. gada 28. jūlija Ženēvas Konvencija par bēgļu statusu, kurā grozījumi izdarīti ar 1967. gada 31. janvāra Ņujorkas Protokolu.(4) Nebūtu jāietekmē dalībvalstu brīvība saglabāt vai ieviest papildu pasākumus vai sankcijas pārvadātājiem neatkarīgi no tā, vai tādi ir minēti šajā direktīvā, vai nav.(5) Dalībvalstīm būtu jānodrošina tas, ka ikvienā prāvā pret pārvadātājiem, kuras dēļ var piemērot sankcijas, var efektīvi izmantot tiesības uz aizstāvību un tiesības iesniegt apelāciju attiecībā uz šādiem lēmumiem.(6) Šī direktīva papildina Šengenas acquis saskaņā ar Protokolu par to iekļaušanu Eiropas Savienības sistēmā, kā noteikts A pielikumā Padomes Lēmumā 1999/435/EK (1999. gada 20. maijs) par Šengenas acquis definīciju, lai atbilstīgi Eiropas Kopienas dibināšanas līguma un Līguma par Eiropas Savienību attiecīgajiem noteikumiem noteiktu tiesisko bāzi visām normām un lēmumiem, kas veido Šengenas acquis [3].(7) Saskaņā ar 3. pantu Protokolā par Apvienotās Karalistes un Īrijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Apvienotā Karaliste ar 2000. gada 25. oktobra vēstuli paziņoja par savu vēlmi piedalīties šīs direktīvas pieņemšanā un piemērošanā.(8) Ievērojot iepriekšminētā protokola 1. pantu, Īrija nepiedalās šīs direktīvas pieņemšanā. Tādēļ, neskarot iepriekšminētā protokola 4. pantu, šīs direktīvas noteikumi neattiecas uz Īriju.(9) Saskaņā ar 1. un 2. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šīs direktīvas pieņemšanā, un tādēļ tai nav saistoši šīs direktīvas noteikumi vai tās pieņemšana. Ņemot vērā to, ka šā dokumenta mērķis ir papildināt Šengenas acquis atbilstīgi Eiropas Kopienas dibināšanas līguma IV sadaļas noteikumiem, Dānija saskaņā ar iepriekšminētā protokola 5. pantu sešu mēnešu laikā pēc tam, kad Padome ir pieņēmusi šo direktīvu, pieņem lēmumu par to, vai tā ieviesīs šo direktīvu savos valsts tiesību aktos, vai nē.(10) Attiecībā uz Islandes Republiku un Norvēģijas Karalisti šī direktīva papildina Šengenas acquis tā līguma nozīmē, kas noslēgts 1999. gada 18. maijā Eiropas Savienības Padomes un šo divu valstu starpā par šo valstu asociēšanu Šengenas normu ieviešanā, piemērošanā un papildināšanā [4],IR PIEŅĒMUSI ŠO DIREKTĪVU.1. pantsŠīs direktīvas mērķis ir papildināt 26. panta noteikumus Konvencijā par 1985. gada 14. jūnija Šengenas līguma īstenošanu, kas parakstīta Šengenā 1990. gada 19. jūnijā [5] (še turpmāk "Šengenas Konvencija"), un paredzēt dažus nosacījumus attiecībā uz to īstenošanu.2. pantsDalībvalstis veic vajadzīgos pasākumus, lai nodrošinātu to, ka pārvadātāju pienākumu nogādāt atpakaļ trešās valsts valstspiederīgos, kas paredzēts Šengenas Konvencijas 26. panta 1. punkta a) apakšpunktā, piemēro arī tad, kad trešās valsts valstspiederīgajam caurbraucējam aizliedz ieceļot, jaa) pārvadātājs, kuram minētais trešās valsts valstspiederīgais bija jānogādā galamērķa valstī, atsakās to uzņemt savā transportlīdzeklī;b) vai galamērķa valsts iestādes ir aizliegušas minētajai personai ieceļot un ir nosūtījušas to atpakaļ uz dalībvalsti, caur kuru tā pārvietojās.3. pantsDalībvalstis veic vajadzīgos pasākumus, lai pārvadātājiem, kas nevar veikt tāda trešās valsts valstspiederīgā nogādāšanu atpakaļ, kuram liegta ieceļošana, uzliktu pienākumu atrast līdzekļus šīs personas tūlītējai tālākai pārvešanai un segtu ar to saistītās izmaksas vai, ja tūlītēja tālāka pārvešana nav iespējama, uzņemtos atbildību par attiecīgā trešās valsts valstspiederīgā uzturēšanās un atpakaļ nogādāšanas izmaksām.4. pants1. Dalībvalstis veic vajadzīgos pasākumus, lai nodrošinātu to, ka sankcijas, kas piemērojamas pārvadātājiem saskaņā ar Šengenas Konvencijas 26. panta 2. un 3. punkta noteikumiem, ir preventīvas, efektīvas un samērīgas una) katrai pārvadātajai personai piemērojamā naudas soda maksimālais apjoms nav mazāks par 5000 eiro vai līdzvērtīgu apjomu vietējā valūtā atbilstīgi maiņas kursam, kas publicēts Oficiālajā Vēstnesī 2001. gada 10. augustā, vaib) katrai pārvadātajai personai piemērojamā naudas soda zemākais pieļaujamais apjoms nav mazāks par 3000 eiro vai līdzvērtīgu summu vietējā valūtā atbilstīgi maiņas kursam, kas publicēts Oficiālajā Vēstnesī 2001. gada 10. augustā, vaic) tā soda maksimālais apjoms, ko uzliek kā vienreizēju maksājumu par katru pārkāpumu, nav mazāks par 500000 eiro vai līdzvērtīgu summu vietējā valūtā atbilstīgi maiņas kursam, kas publicēts Oficiālajā Vēstnesī 2001. gada 10. augustā, neatkarīgi no pārvadāto personu skaita.2. Šā panta 1. punkts neskar dalībvalstu saistības gadījumos, ja trešās valsts valstspiederīgais lūdz starptautisku aizsardzību.5. pantsŠī direktīva nekavē dalībvalstis attiecībā uz pārvadātājiem, kas nepilda Šengenas Konvencijas 26. panta 2. un 3. punkta un šīs direktīvas 2. panta noteikumos paredzētās saistības, pieņemt vai saglabāt citus pasākumus, kas ietver cita veida sankcijas, piemēram, transporta līdzekļa kustības aizliegumu, arestu un konfiskāciju vai darbības atļaujas pagaidu apturēšanu vai atsaukšanu.6. pantsDalībvalstis nodrošina to, ka to normatīvie un administratīvie akti paredz pārvadātājiem, pret kuriem celta prasība soda uzlikšanas nolūkā, ir efektīvas tiesības uz aizstāvību un apelācijas iesniegšanu.7. pants1. Dalībvalstis veic vajadzīgos pasākumus, lai līdz 2003. gada 11. februārim izpildītu šīs direktīvas prasības. Par to dalībvalstis tūlīt informē Komisiju.2. Kad dalībvalstis paredz šos pasākumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka paņēmienus, kā izdarīt šādas atsauces.3. Dalībvalstis dara Komisijai zināmus to tiesību aktu svarīgākos noteikumus, ko tās pieņēmušas jomā, uz kuru attiecas šī direktīva.8. pantsŠī direktīva stājas spēkā 30 dienas pēc publicēšanas Eiropas Kopienu Oficiālajā Vēstnesī.9. pantsŠī direktīva ir adresēta dalībvalstīm saskaņā ar Eiropas Kopienas dibināšanas līgumu.Luksemburgā, 2001. gada 28. jūnijāPadomes vārdā —priekšsēdētājsB. Rosengren[1] OV C 269, 20.9.2000., 8. lpp.[2] Atzinums sniegts 2001. gada 13. martā (Oficiālajā Vēstnesī vēl nav publicēts).[3] OV L 176, 10.7.1999., 1. lpp.[4] OV L 176, 10.7.1999., 3. lpp.[5] OV L 239, 22.9.2000., 1. lpp.--------------------------------------------------


title: Eiropas Parlamenta un Padomes Direktīva 94/48/EK (1994. gada 7. decembris), ar ko trīspadsmito reizi groza Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem

text:
Svarīgs juridisks paziņojums

|

31994L0048

Oficiālais Vēstnesis L 331 , 21/12/1994 Lpp. 0007 - 0009 Speciālizdevums somu valodā: Nodaļa 13 Sējums 27 Lpp. 0053  Speciālizdevums zviedru valodā: Nodaļa 13 Sējums 27 Lpp. 0053

		Eiropas Parlamenta un Padomes Direktīva 94/48/EK(1994. gada 7. decembris),ar ko trīspadsmito reizi groza Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiemEIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 100.a pantu,ņemot vērā Komisijas priekšlikumu [1],ņemot vērā Ekonomikas un sociālo lietu komitejas atzinumu [2],saskaņā ar Līguma 189.b pantā minēto procedūru [3],tā kā saskaņā ar Līguma 7.a pantu ir izveidota telpa bez iekšējām robežām, kurā jānodrošina brīva preču, personu, pakalpojumu un kapitāla aprite;tā kā iekšējā tirgus attīstībai pakāpeniski jāuzlabo dzīves kvalitāte, veselības aizsardzība un patērētāju drošība; tā kā šajā direktīvā ierosinātie pasākumi ir saskaņā ar Padomes 1989. gada 9. novembra Rezolūciju par nākotnes prioritātēm patērētāju aizsardzības politikas pārskatīšanā [4];tā kā dažas vielas un preparāti, ko lieto aerosola ģeneratoros, ir īpaši viegli uzliesmojoši;tā kā palielināts uzliesmojošu vielu lietojums aerosola ģeneratoros hlorfluorogļūdeņražu (CFC) vietā rada risku patērētājiem; tā kā šādi riski ir īpaši nopietni tad, ja aerosola ģeneratori paredzēti izklaidei un dekorēšanai;tā kā šos riskus var novērst, tehnikas attīstībai pielāgojot Padomes 1975. gada 20. maija Direktīvu 75/324/EEK par dalībvalstu tiesību aktu tuvināšanu attiecībā uz aerosola izsmidzinātājiem [5] un tādējādi ierobežojot uzliesmojošu vielu lietojumu aerosola ģeneratoros, kas paredzēti izklaidei un dekorēšanai;tā kā dažu izklaidei un dekorēšanai paredzētu aerosola ģeneratoru tirgū laišanas ierobežojumi, ko plāno ieviest kāda dalībvalsts, tieši ietekmē iekšējā tirgus izveidi un darbību; tā kā tādēļ jātuvina dalībvalstu tiesību akti šajā jomā un tādējādi jāgroza Direktīvas 76/769/EEK [6] I pielikums;tā kā saskaņā ar ierosinātās rīcības jomu un ietekmi Kopienas pasākumi, kas paredzēti šajā direktīvā, ir ne tikai vajadzīgi, bet arī obligāti, lai sasniegtu izvirzītos mērķus; tā kā šos mērķus dalībvalstis nevar sasniegt katra atsevišķi, un tā kā turklāt tos sasniegt Kopienas līmenī paredz jau Direktīva 76/769/EEK,IR PIEŅĒMUŠI ŠO DIREKTĪVU.1. pantsAr šo Direktīvas 76/769/EEK I pielikumu groza saskaņā ar šīs direktīvas pielikumu.2. pants1. Dalībvalstis pieņem normatīvos un administratīvos aktus, kas vajadzīgi, lai izpildītu šīs direktīvas prasības, ne vēlāk kā:- vai nu sešus mēnešus pēc tam, kad pieņemta Komisijas direktīva, ar ko tehnikas attīstībai pielāgo Direktīvu 75/324/EEK par aerosola izsmidzinātājiem, aptverot visas testa procedūras, ko izmanto, lai apliecinātu, ka produkti atbilst šīs direktīvas prasībām,- vai arī vienu gadu pēc šīs direktīvas pieņemšanas, ja šī diena ir pēc iepriekšminētās direktīvas pieņemšanas dienas.Dalībvalstīs šos noteikumus piemēro sešus mēnešus pēc attiecīgā laikposma beigām.2. Kad dalībvalstis pieņem 1. punktā minētos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka procedūru, kā izdarīt šādas atsauces.3. pantsŠī direktīva ir adresēta dalībvalstīm.Briselē, 1994. gada 7. decembrīEiropas Parlamenta vārdā —priekšsēdētājsK. HänschPadomes vārdā —priekšsēdētājsG. Rexrodt[1] OV 306, 12.11.1993., 14. lpp.[2] OV C 133, 16.5.1994., 15. lpp.[3] Eiropas Parlamenta 1993. gada 15. decembra atzinums (OV C 20, 24.1.1994., 77. lpp.), Padomes 1994. gada 27. jūnija kopējā nostāja (OV C 244, 31.8.1994., 13. lpp.) un Eiropas Parlamenta 1994. gada 15. septembra lēmums (Oficiālajā Vēstnesī vēl nav publicēts).[4] OV C 294, 23.11.1989., 1. lpp.[5] OV L 147, 9.6.1975., 40. lpp. Direktīvā jaunākie grozījumi izdarīti ar Direktīvu 94/1/EK (OV L 23, 28.1.1994., 28. lpp.).[6] OV L 262, 27.9.1976., 201. lpp. Direktīvā jaunākie grozījumi izdarīti ar Direktīvu 91/339/EEK (OV L 186, 12.7.1991. 64. lpp.).--------------------------------------------------PIELIKUMSVielas, kasvai nu- minētas Direktīvas 67/548/EEK I pielikumā un klasificētas kā uzliesmojošas vai īpaši viegli uzliesmojošas, un atbilstīgi marķētas,vai arī- vēl nav iekļautas Direktīvas 67/548/EEK I pielikumā, bet atbilst Direktīvas 67/548/EEK VI pielikumā noteiktajiem uzliesmojamības kritērijiem un saskaņā ar Direktīvas 67/548/EEK 5. panta 2. punktu pagaidām tiek klasificētas un marķētas kā uzliesmojošas, viegli uzliesmojošas vai īpaši viegli uzliesmojošas.1. Nedrīkst lietot vienas vai preparātu sastāvā aerosola ģeneratoros, ko laiž tirgū un ko paredzēts pārdot plašai sabiedrībai izklaidei un dekorēšanai, piemēram:- metāliskos mirdzumos, kas galvenokārt paredzēti dekorēšanai,- mākslīgajā sniegā un sarmā,- skaņas spilvenos,- līmvielas aerosolos,- ekskrementu imitācijās,- rotaļu taurēs,- dekoratīvajās pārslās un putās,- mākslīgajos zirnekļtīklos,- "smakas" bumbās- u.c.2. Neierobežojot to citu Kopienas noteikumu piemērošanu, kas attiecas uz bīstamu vielu klasificēšanu, iepakošanu un marķēšanu, uz iepriekšminēto aerosola ģeneratoru iepakojuma skaidri salasāmi un neizdzēšami jābūt šādiem vārdiem: "Tikai profesionāliem lietotājiem".3. Atkāpjoties no šiem noteikumiem, 1. un 2. punkts neattiecas uz Direktīvas 75/324/EEK 9.a pantā minētajiem aerosola ģeneratoriem.4. Iepriekšminētos ražojumus nedrīkst laist tirgū, ja tie neatbilst norādītajām prasībām.--------------------------------------------------